Rikunarita-ORG/Wikinium huggingface dataset:
# დიდი (ფილმი)

| „დიდი“ |
| --- |
|  |
| ჟანრი |
ფენტეზი |
| დამდგმელი რეჟისორი |
პენი მარშალი |
| პროდიუსერი |
ჯეიმზ ლოურენს ბრუკსი, რობერტ გრინჰატი |
| სცენარის ავტორი |
გერი როსი, ენი სპილბერგი |
| როლებში |
ტომ ჰენქსი ელიზაბეთ პერკინსი |
| მუსიკა |
ჰოვარდ შორი |
| ოპერატორი |
ბარი ზონენფელდი |
| მონტაჟი |
ბარი ლამკინი |
| სტუდია |
Gracie Films |
| დისტრიბუტორი |
20th Century Fox |
| გამოსვლის თარიღი |
3 ივნისი, 1988 |
| ხანგრძლივობა |
104 წთ. |
| ქვეყანა |
აშშ |
| ენა |
ინგლისური |
| ბიუჯეტი |
$ 18 მლნ |
| შემოსავალი |
$151 668 774 |

**დიდი** (ინგლ. Big) — 1988 წლის ამერიკული ფილმი. „დიდი“ იყო ყველაზე წარმატებული ფილმი 80-იან წლებში იმავე ჟანრის სხვა ფილმებს „18 Again!“ (1988), „Vice Versa“ (1988), „Like Father Like Son“ (1987) „Dream a Little Dream“ (1989) შორის.

## სიუჟეტი

ყურადღება!  ქვემოთ მოყვანილია სიუჟეტის და/ან დასასრულის დეტალები.
12 წლის ჯოშუას სურს დიდი გახდეს. მის სურვილს სათამაშო აპარატი აახდენს და ჯოშუას სული 30 წლის ადამიანის სხეულში ჩასახლდება. 30 წლის ჯოშუა ბავშვთა სათამაშოების ბიზნესში თავბრუდამხვევ კარიერას გააკეთებს. საბოლოოდ ის მაინც საკუთარ ბავშვობას უბრუნდება.

## გადაღებები და გამოხმაურება

ჯოშუას როლზე განიხილებოდნენ რობერტ დე ნირო, რობინ უილიამსი და ჰარისონ ფორდი. პენი მარშალი გახდა პირველი ქალი რეჟისორი, რომლის ფილმის შემოსავლებმა 100 მილიონ დოლარს გადააჭარბა. ტომ ჰენქსმა შესრულებული როლისთვის მიიღო ოქროს გლობუსის ჯილდო საუკეთესო მსახიობი კაცისთვის მიუზიკლსა ან კომედიაში

## რესურსები ინტერნეტში

* „დიდი“ — კინოფილმების ინტერნეტ-მონაცემთა ბაზა (ინგლისური)
* „დიდი“ — Allmovie-ზე
* „დიდი (ფილმი)“ — TCM-ის მონაცემთა ბაზაში
* „დიდი“ — Box Office Mojo-ზე
* „დიდი“ — Rotten Tomatoes
* „დიდი“ — Metacritic-ზე
# სატიაგრაჰა

მაჰათმა განდი უძღვება მარილის მარშს, რომელიც არის სატიაგრაჰას ცნობილი მაგალითი
**სატიაგრაჰა** — (სანსკრ. सत्याग्रह, satyāgraha, „შეუპოვრობა ჭეშმარიტებაში“) — დამოუკიდებლობისთვის არაძალადობრივი ბრძოლის ორი ფორმა ინდოეთში ინგლისის კოლონიალური ბატონობის პერიოდში: არაკოოპერაცია და სამოქალაქო დაუმორჩილებლობა. ჩამოყალიბებულია მაჰათმა განდის მიერ XX საუკუნის დასაწყისში. მთავარი იდეაა მოწინააღმდეგის კეთილგონებრიობაზე და სინდისზე გავლენა ძალადობის უარყოფითა და ტკივილისა და ტანჯვის გადატანისთვის მზადყოფნით.

სატიაგრაჰის მიზანი მოწინააღმდეგის მოკავშირედ და მეგობრად გადაქცევაა, ვინაიდან ითვლება, რომ სინდისზე მიმართვა გაცილებით ეფექტურია, ვიდრე შიში და ძალადობა. განდის თეორიის თანახმად, ძალადობა ადრე თუ გვიან უფრო მეტ ძალადობას იწვევს, მაშინ როდესაც ძალადობაზე უარის თქმა ბოროტების სპირალს წყვეტს და მტრის თანამზრახველად გადაქცევის საშუალებას იძლევა. განდი სატიაგრაჰას განიხილავს არა როგორც სუსტის, არამედ სულით ძლიერის იარაღს.

## რესურსები ინტერნეტში

* 'Satyagraha 100 Years Later'
* The Story of Satyagraha by Dr. Jyotsna Kamat
* GandhiPoetics.com დაარქივებული 2010-09-17 საიტზე Wayback Machine.
# ნიუ-იორკის ფილარმონიული ორკესტრი

ურელი კორელი ჰილი - ორკესტრის დამფუძნებელი.
**ნიუ-იორკის ფილარმონიული ორკესტრი** (New York Philharmonic) — უძველესი აქტიური სიმფონიური ორკესტრი შეერთებულ შტატებში, ჩამოყალიბდა 1842 წელს ქალაქ ნიუ-იორკში. ფილარმონიული ორკესტრი წარმოდგენებს ლინკოლნის ცენტრის ავერი ფიშერის დარბაზში მართავს და საყოველთაოდ მოიაზრება, როგორც ერთ-ერთი საუკუთესო ორკესტრი მსოფლიოში. ორკესტრმა საკუთარი რეკორდული მე-14.000 კონცერტი 2004 წლის დეკემბერში გამართა. 2002 წლიდან ორკესტრის მუსიკალური დირექტორია ლორინ მააზელი. 2009 წლიდან მის თანამდებობას ალან გილბერტი დაიჭერს.
# ამერიკული მუსიკის დაჯილდოება

ოფიციალური ლოგო
**ამერიკული მუსიკის დაჯილდოება** (ინგლ. American Music Awards) — ამერიკული ყოველწლიური მუსიკალური დაჯილდოების ცერემონია.

ამერიკული მუსიკის დაჯილდოება დააარსა დიკ კლერკმა 1973 წელს. პირველი ცერემონიალი წაიყვანა როდნი ალენ რიპმა და რიკი სეგალმა მაიკლ ჯექსონსა და დონი ოსმონდთან ერთად.

## რესურსები ინტერნეტში

* ოფიციალური საიტი
# ამერიკის მართლმადიდებელი ეკლესია

ამერიკის მართლმადიდებელი ეკლესია

ინგლ. *The Orthodox Church in America*|  ამერიკის ეკლესიის ლოგო
 |
| ინფორმაცია |
| ავტოკეფალია |
1970
 |
| ადგილი დიპტიქში |
მე-15
 |
| წინამძღვარი |
იონა
 |
| რეზიდენცია |
სიოსეტი
 |
| არეალი |
აშშ, კანადა
 |
| საეკლესიო ენა |
ინგლისური
 |
| მრევლი |
450,000-1,000,000
 |
| ოფიციალური საიტი |

 |

**ამერიკის მართლმადიდებელი ეკლესია** (ინგლ. The Orthodox Church in America) — ავტოკეფალური, მართლმადიდებლური ეკლესია, უკავია მე-15 ადგილი მართლმადიდებელი ეკლესიის დიფტიქში. ეკლესიას 1970 წლის 10 აპრილს ავტოკეფალია მიანიჭა რუსეთის ეკლესიამ, არ სცნობს კონსტანტინოპოლის პატრიარქი.

## ტიტული

2005 წლიდან მისი მწყემსმთავარი ატარებს წოდებას „მთავარეპისკოპოსი ვაშინგტონისა და ნიუ-იორკისა, მიტროპოლიტი სრულიად ამერიკისა და კანადისა“ (ინგლ. Archbishop of Washington and New York, Metropolitan of All America and Canada).

## ისტორია

მართლმადიდებელი ეკლესია არსებობს 1793 წლიდან, როდესაც ალასკაზე რუსეთის ეკლესიის სინოდმა მისია დააარსა, შემდეგ მეფის მთავრობამ ალასკა აშშ-ს მიჰყიდა, მისიის ცენტრმა გადაინაცვლა ჯერ სან-ფრანცისკოში, შემდეგ ნიუ-იორკში, იქ სადაც დღეს მისიის ცენტრია.

2002–2008 წწ ეკლესიას ხელმძღვანელობდა მიტროპოლიტი გერმანი, 2008 წლის 12 ნოემბრიდან ეკლესიის მეთაურია უნეტარესი იონა, ხოლო 2012 წლის 13 ნოემბრიდან ტიხონი.

## იხილეთ აგრეთვე

* ავტოკეფალური მართლმადიდებელი ეკლესიები
* ამერიკის პატრიარქები

## რესურსები ინტერნეტში

* ამერიკის მართლმადიდებელი ეკლესია
# მეთოდიზმი

|  |
| --- |
| **პროტესტანტიზმი**
 |
| რეფორმაცია

---

რეფორმაციამდელი მოძრაობები
ჰუსიტები  • ლოლარდები  • ვალდენსები  • ჩეხი ძმები

---

რეფორმაციის მოძრაობები
ანგლიკანიზმი • კალვინიზმი • ლუთერანობა • ცვინგლიანობა

---

ახალი რეფორმაციული მოძრაობები
ადვენტისტები • ამიშები • ანაბაპტიზმი • ახალსამოციქულო ეკლესია • ბაპტიზმი • კვაკერები • კონგრეგაციონალიზმი • მეთოდიზმი • მენონიტები • ორმოცდაათიანელობა • პიეტიზმი • პრესვიტერიანობა • პურიტანები • ხსნის არმია

---

XX საუკუნის პროტესტანტული მოძრაობები
პენტეკოსტალიზმი • რევივალიზმი • ევანგელიკალიზმი • ფილიპინების დამოუკიდებელი ეკლესია

---

ეს დაფა: * view
* talk
* edit
 |

**მეთოდიზმი** — ინგლისელი პროტესტანტების ერთი მიმდინარეობა, ანგლიკანური სექტა, დაარსებულია ძმები უესლების მიერ ოქსფორდის უნივერსიტეტში 1729 წელს. მიზანი – ბიბლიის შესწავლა მეთოდურად, წესების დაუფლება. შემდეგ ჯონ უესლი გამოვიდა ანგლიკანური ეკლესიის განახლების, რწმენის განწმენდის ქადაგებით, რეფორმის მოთხოვნით. ეკლესიამ მხარი არ დაუჭირა, მაგრამ ღია ცის ქვეშ დაიწყეს ქადაგება, მორწმუნეებს აშინებდნენ ჯოჯოხეთის სატანჯველით, მოიპოვეს ავტორიტეტი და დღეს ამერიკაში, ბალტიმორში, საეპისკოპოსო კათედრაც აქვთ (1787 წლიდან). მეთოდისტების მსოფლიო საბჭო აერთიანებს 55 ეროვნულ ეკლესიას, 10 წელში ერთხელ კონფერენციას იწვევენ.

## რესურსები ინტერნეტში

* შეგიძლიათ იხილოთ მედიაფაილები თემაზე **„მეთოდიზმი“** ვიკისაწყობში.
* Methodist History Bookmarks დაარქივებული 2006-02-19 საიტზე Wayback Machine.
* Pictures of Strawbridge Shrine near New Windsor, MD
# პუერტორიკოელები

**პუერტორიკოელები** — პუერტო-რიკოს ძირითადი მოსახლეობა. მათი რაოდენობა შეადგენს დაახლოებით 9 მილიონ ადამიანს, საიდანაც პუერტო-რიკოში ცხოვრობს 3 მილიონზე მეტი, ხოლო აშშ-ს ტერიტორიაზე 5,7 მილიონზე მეტი. პუერტო-რიკოელები არიან ესპანელ კოლონისტთა შთამომავლები, XVI საუკუნეში ისინი შეერწყნენ კარიბელ ინდიელებს, ხოლო მოგვიანებით აფრიკელ მონაბე ს და მიიღეს დღევანდელი ეთნიკური სახე. პუერტო-რიკოელების ძირითადი ენებია ესპანური და ინგლისური. გავრცელებული რელიგიებია კათოლიციზმი და პროტესტანტობა.

## ლიტერატურა

* ქართული საბჭოთა ენციკლოპედია, ტ. 8, თბ., 1984. — გვ. 228.
# ვნება (ემოცია)

**ვნება** (ლათ. patior, ნიშნავს ტანჯვას ან ატანას) — ემოცია, რომელიც გამოხატავს ძლიერ გრძნობას ადამიანის მიმართ. ეს არის ინტენსიური, დაუძლეველი ემოციური გრძნობა, ენთუზიაზმი ან რაღაცის სურვილი. ვნება ხშირად პასუხობს სიცოცხლით სავსე ან მგზნებარე ინტერესს, ან აღტაცებას რაიმე წინადადების, მიზეზის, მოქმედების ან სიყვარულის მიმართ. ვნება შესაძლოა იყოს გამოხატული, როგორც არატიპიური აღელვებითი გრძნობა, ენთუზიაზმი, დაუძლეველი ემოცია სუბიექტის, ობიექტის, იდეის ან ადამიანის მიმართ.
# მოქმედებითი ბრუნვა

**მოქმედებითი ბრუნვა** — ქართულში თანხმოვანფუძიან და ხმოვანფუძიან ფუძეკვეცად სახელებში -ით სუფიქსითაა წარმოდგენილი („სახლ-ით, სახ-ით“); ფუძეუკვეცელ ხმოვანფუძიან სახელებთან სუფიქსისეული ხმოვანი იკარგვის („წყარო-თი“, „თორნიკე-თი“).

მოქმედებითი ბრუნვა დაირთავს -ურთ, -გან, -დამ (-დაღმა | | -დაღმე) თანდებულებს; -ით-გან სუფიქსებისაგან ფონეტიკურ ცვლილებათა შედეგად ვიღებთ -დან ბოლოსართს, რომელიც ა. შანიძემ დამოუკიდებელ გამოსვლითი ბრუნვის ნიშნად გამოყო და გამიჯნა მოქმედებითი ბრუნვისგან;

მოქმედებით ბრუნვაში დასმული სახელი გამოხატავს საჭურველს, იარაღს („ბარით მუშაობს“, „თოფით მოკლა“); თანაობას („ცოლითურთ მობრძანდა“); მოქმედების საწყის პუნქტს („სახლიდან წავიდა“ – ე. წ. „გამოსვლითი ბრუნვა“); დროში დაწყებითობას („იმ დღიდან დაიწყო“); მოქმეღების მიზეზს („ამ ამბით განაწყენებული“); მოქმედების ვითარებას („ტირილით მოდის“).

მოქმედებითი უძველესი ფორმაციის ბრუნვაა, რომელსაც თავდაპირველად, როგორც ჩანს, სიტყვაწარმოებითი დანიშნულება ჰქონდა. მოქმედებითი ბრუნვა, საწყისობა-სასრულობის თვალსაზრისით, ოპოზიციას ქმნის ვითარებითთან (შდრ. „ქალაქითი ქალაქად“; დილიდან საღამომდე“..). მკვლევართა ერთი ნაწილი ვარაუდობს სუფიქსისეული -თ თანხმოვნის -დ არქეტიპის დაყრუების შედეგად მიღებას (-იდ >-ით). წარმომავლობით ამ აღდგენილ -დ- ელემენტს ვითარებითის თანხმოვან ელემენტს უკავშირებენ.

## ლიტერატურა

* *გაბუნია კ.*, ენციკლოპედია „ქართული ენა“, თბ., 2008. — გვ. 333.
* თოფურია ვ. ბრუნების სისტემისათვის სვანურში სხვა ქართველურ ენათა ბრუნებასთან შედარებით. – „სმამ“, ტ. 5, №3, თბ., 1944;
* შანიძე ა. ქართული გრამატიკის საფუძვლები, I, თბ., 1953;
* სახელთა ბრუნების ისტორიისათვის ქართველურ ენებში, წგ. 1, თბ. I956;
* იმნაიშვილი ი. სახელთა ბრუნება და ბრუნვათა ფუნქციები ძველ ქართულში, თბ. 1957;
* ონიანი ა. ქართველურ ენათა შედარებითი გრამატიკის საკითხები (სახელთა მორფოლოგია), თბ, 1989.